|  |  |  |  |
| --- | --- | --- | --- |
| **Deres referanse** | **Vår referanse** | **Klassering** | **Dato** |
|  | 2018/4660-2-45047/2018-GHAD  | 677/1 | 01.03.2018 |

## Eiendom xxx/1 – innvilgning av tilskudd til drenering av jordbruksjord

Den 25. februar 2018 søkte du om tilskudd til drenering.

**Vedtak**

Vi godkjenner søknaden om systematisk drenering av 172 daa, og innvilger tilskudd på kr 2000 pr. daa, totalt 344 000. Vi godkjenner også 900 meter med avskjæringsgrøfter med en sats på kr 30 pr. meter, totalt kr 27 000. Samlet tilskudd er kr 371 000.

Fristen for å gjennomføre tiltaket er 01.03.2021.

**Vilkår**

Tiltaket skal gjennomføres på en faglig forsvarlig måte og etter den framlagte planen. Eldre grøfter skal merkes av på endelig grøftekart. Ta kontakt hvis noe er uklart, eller hvis du ønsker å utføre tiltaket på en annen måte.

Hvis du treffer på automatisk fredete kulturminner, eksempelvis i form av helleristninger, brent leire, keramikk, flint, groper med trekull og/eller brent stein eller lignende, skal du stanse arbeidet og varsle fylkeskonservatoren, jf. lov av 9. juni 1978 nr. 50 om kulturminner (kulturminneloven) § 8, annet ledd. Fylkeskonservatoren lover rask tilbakemelding og avklaring i denne typen saker.

**Saksopplysninger**

Arealet som skal grøftes, er fordelt på to teiger. Teigen på 165 daa ligger vest for gårdstunet og er avgrenset av naboenes dyrka mark. Teigen på 7,4 daa grenser til gårdstunet i nord, Lyarkollveien i øst, utmark i vest og naboens dyrka mark i sør, se vedlagte kart. I kommuneplanens arealdel har området status som LNF-område.

Jordarten er mellomleire og stiv leire. Arealet har middels erosjonsrisiko. Det skal grøftes systematisk med en grøfteavstand på 8 meter. Samlegrøftene 83/100 mm skal legges på 100 cm dybde og sugegrøftene 50/60 mm på 100 cm dybde. Arealet er tidligere systematisk grøftet i 1950–1960-årene, jf. vedlagt grøftekart.

Dreneringen skal utføres med kjedegraver eller grøfteplog, og det skal benyttes filterrør.

Grunneieren har i notat 23.02.2018 bekreftet at hun samtykker i tiltaket.

**Vurdering**

Dreneringen vil bedre produktiviteten og vekstvilkårene, og redusere faren for jordpakking og erosjon. God dreneringstilstand er nødvendig for å kunne utnytte arealets produksjonsevne.

Vi vurderer at tiltaket ikke har negativ effekt på kulturminner eller vannforekomster i nærheten. Det er ikke registrert spesielle naturtyper som vil bli påvirket av tiltaket. Arealet er kontrollert mot følgende databaser: gårdskart, fredete kulturminner og natur- og artsmangfold.

Kravet om at arealet skal være tidligere grøftet, er oppfylt.

**Utbetaling av tilskudd**

Når tiltaket er ferdig, må du sende oss følgende dokumenter:

* grøftekart
* faktura fra entreprenøren som viser hva som er gjort
* kvitteringer for innkjøp av rør og annet materiell
* oversikt over egeninnsats
* annen dokumentasjon: bilder, befaringsrapport e.l.

Fylkesmannen utbetaler tilskudd når vilkårene er oppfylt.

**Opplysningsplikt og kontroll**

Kommunen og Fylkesmannen kan kreve nødvendige opplysninger om tiltaket og kontrollere at tilskuddsmidlene brukes i tråd med forutsetningene, jf. dreneringsforskriften §9.

**Klage**

Dette vedtaket trenger du ikke svare på, men du har rett til å klage. Klagefristen er tre uker etter at du har mottatt dette brevet.

I klagen må du oppgi:

• navn og fødselsnummer/organisasjonsnummer

• begrunnelse

Du må underskrive klagen. Send klagen til Fredrikstad kommune, miljø- og landbruk, postboks 1405, 1602 Fredrikstad eller på e-post til postmottak@fredrikstad.kommune.no. Fylkesmannen i Østfold behandler klagen.

Med hilsen

*Dette dokumentet er elektronisk godkjent og sendes uten signatur*

miljø- og landbrukssjef landbruksveileder

|  |
| --- |
| Kopi til eksterne mottakere: |
| Fylkesmannen i Østfold |  | Postboks 325 | 1502 | Moss |